《北高峰》
宋代·董嗣杲

幡竿袅影入青冥，暮鼓朝钟镇不停。劫火几灰龛底像，西风两减塔层铃。

市人祈福心苗异，庙祝求金口角灵。三十六弯登绝顶，日中长现七元星。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。